text: Brandvæsen sikrede Vejles vartegn
  30 december 2013 kl. 06.00
  Den hvide mølle i det sydlige Vejle måtte lørdag sikres af brandvæsenet. To bolte i vindrosen var knækket, og der var fare for, at vindrosen ville brække af og falde ned.
  Vejles vartegn har i de sidste par år været under renovering. Den har været indhyllet i plastik for at den nye overflade kunne tørre.
  Arbejdet er endnu ikke helt færdigt. Derfor har der heller ikke i år været julelys på møllens vinger. Et ellers velkendt syn i julemåneden.
  To eksperter fra Vingsted Historiske Værksted deltog i lørdagens redningsaktion, skriver vafo.dk.
  Artiklen fra vafo.dk
  